# Η αποκάλυψη της διολιοφθοράς του μαθητή της Β' Γυμνασίου Μελέτη Φύκου

Έχοντας αποστηθίσει ότι τα φυτά το απορροφούν και γνωρίζοντας πώς μπορεί εύκολα και οικονομικά ο ίδιος να το παρασκευάσει, ο άριστος μαθητής Μελέτης Φύκος, δε δυσκολεύτηκε να συλλάβει την πανούργα του ιδέα:

“Αντίο μισητό αερόφυτο, αντίο! Που σε προσέχει η κυρία περισσότερο από εμένα! Αδιάβαστο θα σε στείλει το αέριο που θα σε ταΐσω! Ξιδάκι και σοδίτσα, μπουκαλάκι ειδικό, καλαμάκι στερεωμένο στο καπάκι, καλά κρυμμένα όλα στην κασετίνα. Και, στο 2ο διάλειμμα, πανέτοιμο, με χημική αντίδραση, το υπερόπλο!”

Σχέδιο σατανικό για το άτυχο φυτό, μα, στα παιδιά, αμέσως μετά το 2ο διάλειμμα, μύριζε “σαλάτα” κι η “εξπρές” ανάκριση του διευθυντή, αποκάλυψε αβασάνιστα τον ζηλόφθονο καταστροφέα…

“Ενδιαφέρον πείραμα, με επιστημονική δημιουργικότητα εμπλουτισμένο! Αξίζει, κύριε Διευθυντά, να το διαχειριστούμε παιδαγωγικά” υπογράμμισε η εξαίρετη κυρία Ροδάνθη, πασχίζοντας να σώσει τον φιλοπρόοδο Μελέτη από την ημερήσια αποβολή.

1. Το αέριο που παρασκεύασε ο Μελέτης ήταν το: ……………………………………………………………
2. Η θερμοκρασία του μπουκαλιού ανάμιξης μειώθηκε καθώς υλοποιούνταν το σχέδιο, διότι η αντίδραση αυτή είναι ……………………………………………………………
3. Το αέριο αυτό ανιχνεύεται εύκολα, γιατί ……………………………………………………………